Source: https://petergolob.wordpress.com/tag/desus/
Timestamp: 2019-01-20 19:13:16+00:00
Document Index: 7582917

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ']

DeSUS | Peter Golob, univ. dipl. prav.
Tag Archives: DeSUS
Vlada sistematično krši človekovo pravico do informacije javnega značaja: predsednik Vrhovnega sodišča ne ukrepa
05 sreda Sep 2018
DeSUS, diplomacija, diplomat, goran klemenčič, informacija javnega značaja, informacijski pooblaščenec, Karl Erjavec, klientelizem, korupcija, krivosodje, MZZ, Peter Golob, pravica vedeti, pravna država, sindikalni zaupnik, sindikat, Sindikat slovenskih diplomatov, sodstvo, SSD, Tomaž Kunstelj, transparentnost, Vatikan, Vlasta Vivod, whistleblower, ZDIJZ, zunanje ministrstvo, žvižgač
Pravica dostopa do informacij javnega značaja je temeljna človekova pravica, zagotovljena v drugem odstavku 39. člena Ustave RS. Kljub temu nam Ministrstvo za zunanje zadeve (MZZ), ki ga vodi prvak Desus Karl Erjavec, to človekovo pravico že tri leta krši (na zahtevano informacijo javnega značaja čakamo že od 25.9.2015!).
Javnosti želimo namreč razkriti tajno poročilo 4. seje Kadrovske komisije MZZ št. 10003-4/2012/65 z dne 15. 04. 2014, v katerem je uradno zabeležena izjava vodje ministrovega kabineta Vlaste Vivod o vnaprejšnjem, klientelističnem dogovarjanju med kabineti zunanjega ministra, predsednika vlade in predsednika republike glede imenovanja veleposlanikov, še pred izpeljavo formaliziranega postopka na pristojni komisiji MZZ. Razkritje dokumenta bi posredno inkriminiralo Karla Erjavca in njegovo prijateljico Vlasto Vivod ter mag. Alenko Bratušek in Boruta Pahorja, zato ga MZZ protizakonito skriva pod oznako tajnosti “interno”. Informacijska pooblaščenka (IP) nam je sprva ugodila in naložila posredovanje zahtevane informacije, nato pa je njeno odločbo razveljavilo upravno sodišče. V ponovljenem postopku je IP odločila diametralno nasprotno, upravno sodišče pa sedaj zavlačuje postopek v upravnem sporu.
Na predsednico Upravnega sodišča RS Jasno Šegan smo zato naslovili nadzorstveno pritožbo in v njej opozorili, da bi moralo Upravno sodišče RS glede naše zahteve po dostopu do informacije javnega značaja meritorno odločiti v 3 mesecih, ta rok pa je bil takrat že 4-krat prekoračen.
O vsem tem smo že poročali tukaj: https://petergolob.wordpress.com/2018/05/24/upravno-sodisce-zavlacuje-sporni-postopek-izbire-malteskega-viteza-tomaza-kunstlja-za-veleposlanika-v-vatikanu-ostaja-vsaj-do-volitev-skrit-pred-javnostjo/
Predsednica Upravnega sodišča RS Jasna Šegan je nadzorstveno pritožbo zavrnila s sklepom opr. št. SuNp 7/2018 z dne 6.6.2018 (v njem je sicer priznala, da so tovrstni postopki po 4. odst. 10. člena Zakona o informacijskem pooblaščencu prednostni!). Objavljamo jo tukaj: SuNp 7-2018 zavrnitev nadzorstvene Kunstelj
Zato smo zoper ta njen sklep vložili rokovni predlog, ki ga objavljamo tukaj: rokovni predlog vs. SuNp 7-2018_I U 909-2017_Kunstelj
Predsednik Vrhovnega sodišča RS mag. Damijan Florjančič je naš rokovni predlog zavrnil s sklepom opr. št. RoP 7/2018 z dne 19.7.2018, ki ga objavljamo tukaj: RoP 7-2018 rokovni predlog Kunstelj
V njem je tudi on izrecno priznal, da “je predmetna zadeva prednostna že po samem zakonu“, vendar meni, da sodišče ne nepotrebno odlaša z odločanjem, saj sodnik “trenutno rešuje prednostne zadeve iz leta 2016”, zato naša zadeva vložena aprila 2017 “še ni prišla na vrsto za obravnavo”. Objektivni razlog naj bi bil “povečan pripad tako nujnih (zlasti azilnih) kot tudi prednostnih zadev na sodišče”.
Tako, sedaj veste. Naša ugrabljena država je povsem varna pred vašo z ustavo zagotovljeno človekovo pravico vedeti, ki naj bi vam omogočala, da vladajočim politikom gledate pod prste. Naravnost absurdno pa je stališče predsednika vrhovnega sodišča, da ni s tem nič narobe oz. da nam ni kršena niti pravica do sojenja brez nepotrebnega odlašanja. Država nam torej lahko (bojda zaradi velikega pripada pritožb prosilcev za azil) že 3 leta (!) sistemsko krši temeljno človekovo pravico do informacije javnega značaja.
Karl Erjavec in druščina na MZZ so tako na varnem. Mimo so državnozborske volitve, jutri bo mimo hearing v Državnem zboru in Karl Erjavec bo ponovno imenovan za ministra.
P. s.: Odhajajoči pravosodni minister mag. Goran Klemenčič, ki je pristojen za pravosodno upravo, očitno ni naredil nič, da bi se tovrstno ozko grlo pri (ne)reševanju prednostnih upravnih sporov odpravilo in s tem zagotovilo spoštovanje človekove pravice do dostopa do informacije javnega značaja (pravice vedeti). Na to problematiko se sicer javno opozarja že vsaj od leta 2011: https://www.ip-rs.si/priporocamo/arhiv/?tx_news_pi1%5Bnews%5D=671&tx_news_pi1%5Bcontroller%5D=News&tx_news_pi1%5Baction%5D=detail&cHash=849a4a544e5b41d13ef7ce5877bd818e
Upravno sodišče zavlačuje: sporni postopek izbire malteškega viteza Tomaža Kunstlja za veleposlanika v Vatikanu ostaja (vsaj do volitev) skrit pred javnostjo
24 Četrtek Maj 2018
DeSUS, diplomacija, informacijski pooblaščenec, jasna šegan, Karl Erjavec, klientelizem, korupcija, malteški vitez, MOP, MZZ, neodvisnost sodstva, Peter Golob, pravna država, sindikalni zaupnik, Sindikat slovenskih diplomatov, sodstvo, SSD, Tomaž Kunstelj, transparentnost, upravno sodišče, vlada, Vlasta Vivod, whistleblower, zunanje ministrstvo, žvižgač
Po pritožbi MZZ in razveljavitvi njene prvotne ugodilne odločbe na upravnem sodišču, je Informacijska pooblaščenka (IP) spremenila stališče in v ponovljenem postopku izdala zavrnilno odločbo, s katero je odločila, naj ostane sporni postopek izbire malteškega viteza Tomaža Kunstlja za slovenskega veleposlanika v Vatikanu za vedno skrit pred slovensko javnostjo. Njeno odločbo v celoti objavljamo tukaj:
Na Kadrovski komisiji MZZ, ki naj bi izpeljala izbirni postopek “strokovne” izbire kandidata za mesto slovenskega veleposlanika v Vatikanu, sem namreč kot predstavnik sindikata opozoril, da je to vodstveno mesto že v naprej rezervirano za takratnega generalnega sekretarja MZZ, viteza Tomaža Kunstlja in na določene druge nepravilnosti (o nekaterih so že poročali tudi mediji). Dobil sem tudi izrecno potrditev s strani vodje kabineta ministra Vlaste Vivod, da je bil kasneje izbrani kandidat malteški vitez Tomaž Kunstelj dejansko že v naprej usklajevan s kabinetoma predsednice vlade mag. Alenke Bratušek in predsednika republike Boruta Pahorja, kar je protizakonito in diskriminatorno do ostalih prijavljenih kandidatov ter ima tudi elemente kaznivega dejanja.
Zaradi tokratne odločitve IP pa lahko podrobnosti tovrstne klientelistične in protizakonite izbire veleposlanika za vedno ostanejo skrite pred javnostjo, čeprav je prikrivanje protizakonitih ravnanj pod krinko tajnih podatkov in varovanja nemotenega delovanja organa protizakonito in v direktnem nasprotju z namenom ZDIJZ oz. ZTP. Tudi policija in tožilstvo, ki bi morala ukrepati, v tem primeru ne ukreneta ničesar, kar potrjuje ugotovitve strokovnjakov, da je RS ugrabljena država.
Tu objavljamo tožbo, ki smo jo vložili na upravno sodišče, s katero izpodbijamo spremenjeno odločitev IP:
TOŽBA vs. IP na Upravno sodišče – zapisnik KK MZZ o izbiri Kunstlja za Vatikan
Na našo tožbo sta ugovarjala tako IP Mojca Prelesnik, kot tudi MZZ Karl Erjavec. Oba njuna odgovora na tožbo objavljamo spodaj:
odg IP na tožbo-Kunstelj
odg MZZ na tožbo-zapisnik KK o izboru Kunstlja za Vatikan
Upravno sodišče bi moralo o zadevi meritorno odločiti v 3 mesecih, vendar je rok že 4-krat prekoračen, o zadevi pa še ni odločilo. Več kot očitno zavlačuje z odločitvijo, da javnost ne bi pridobila sporne informacije javnega značaja še pred volitvami, saj bi razkritje pisnega dokaza o klientelističnem dogovarjanju med kabineti inkriminiralo Karla Erjavca in njegovo prijateljico Vlasto Vivod, kot tudi kandidatko mag. Alenko Bratušek. Zato smo na predsednico sodišča Jasno Šegan danes naslovili spodnjo nadzorstveno pritožbo, seveda brez upanja, da bomo odločbo sodišča prejeli še pred volitvami:
nadzorstvena pritožba I U 909-2017 – zapisnik 4. seje KK MZZ
Morda pa bo kateremu od “raziskovalnih novinarjev” uspelo pridobiti to tajno poročilo 4. seje Kadrovske komisije MZZ št. 10003-4/2012/65 z dne 15. 04. 2014. Mi v sindikatu ga sicer imamo, vendar nam ga aktualna oblast ne dovoli razkriti javnosti/ volilcem. Ugrabljena država.
Karl Erjavec ponovno izgubil
07 sreda Mar 2018
DeSUS, diplomacija, diplomat, diskriminacija, Edvin Skrt, Karl Erjavec, korupcija, MOP, MZZ, osebna odgovornost, plače, pravna država, predsednik vlade, SMC, SSD, vlada, Vlasta Vivod, whistleblower
Delovno sodišče v Celju je po pravnomočni delni sodbi opr. št. Pd 352/2015, s katero je že razveljavilo mojo protizakonito premestitev z Ministrstva za zunanje zadeve (MZZ) na Ministrstvo za okolje in prostor (MOP), sedaj ugodilo še mojim ostalim tožbenim zahtevkom. Zaradi velikega zanimanja kolegic in kolegov ter FB prijateljev, sodbo v celoti prilagam spodaj v priponki. Za razliko od delne sodbe, ta sodba še ni pravnomočna.
Pd 352-2015-sodba odškodnina in razveljavitev ocene
Sodišče je tokrat naložilo MZZ še plačilo denarne odškodnine zaradi diskriminacije ter razveljavilo protizakonito oceno delovne uspešnosti za leto 2014 in sklep o letnem dopustu.
Tudi iz zgoraj navedene sodbe ponovno izhaja, da sta ministra Desus Karl Erjavec in Irena Majcen ravnala protizakonito, kar bi v vsaki razviti, demokratični in pravni državi imelo za posledico njun takojšen odstop. Predsednik vlade in univerzitetni profesor prava prof. dr. Miro Cerar pa očitno zagovarja nižje politične standarde, saj oba kršitelja, navkljub njuni osebni odgovornosti za protizakonito in protiustavno šikaniranje sindikalnega zaupnika in člana vodstva reprezentativnega sindikata, še naprej podpira v svoji “etični” vladi. S tem tudi sam prevzema osebno politično odgovornost za protizakonito ravnanje MZZ in MOP.
V citirani sodbi je sodišče na str. 11 zgoraj tudi jasno ugotovilo, da je komisija za preizkus ocene, ki jo je vodil ministrov svetovalec Edvin Skrt (o njem smo že razkrili, da mu je minister Karl Erjavec dodeljeval visoke dodatke k plači, ki so dosegali celo 1600 eur mesečno), “opustila svojo dolžnost ustreznega preizkusa, zaradi česar je njena odločitev že iz navedenega razloga nezakonita“. Na str. 11 spodaj je sodišče še pojasnilo, da je navedena komisija “opustila svojo obveznost iz drugega odstavka 10. člena Pravilnika“. Kljub navedeni ugotovitvi sodišča, da je Edvin Skrt ravnal nezakonito, ga bo minister Karl Erjavec, s podporo “etične” vlade dr. Mira Cerarja in predsednika Boruta Pahorja, dodatno nagradil še z dobro plačano funkcijo veleposlanika.